Soda var en av de åtte originale partnerne i Raiders, sammen med blant andre F. Wayne Valley og Donald Blessing. Soda skal ha vært kilden for lagets originale navn, som var «Oakland Senors», selv om Soda selv foretrakk navnet «Oakland Mavericks». Navnet Snors skal ha vært en intern vits, en referanse til Soda som var kjent for å refere til sine medarbeidere som «señor». Pressen gjorde narr av det nye navnet og påpekte feilstavingen av «señor» i flertall samt den manglende tilden over bokstaven n, og under to uker etter lagets navn ble annonsert ble det endret. I det første året var ikke Soda veldig involvert i laget; like etter 1960-sesongen sa han opp som general manager. To uker senere kjøpte Valley, Ed McGah og Robert Osbourne opp andelene som tilhørte Soda og de andre eierne.